als_Latn dik_Latn sag_Latn
Kriza në Katar, e pëson edhe futbolli
Kriza politike që ka shpërthyer në Gjirin Persik, pas izolimit të Katarit nga disa shtete arabe, po prek edhe futbollin. E tashmë ka ardhur edhe viktima e parë.
Bëhet fjalë për arbitrin që duhej të gjykonte ndeshjen mes Tajlandës dhe Emirateve të Bashkuara Arabe, e vlefshme për grupin B të zonës kualifikueseve aziatike të Botërorit 2018.
FIFA kishte përcaktuar një gjyqtar nga Katari për këtë sfidë, por më pas qeveria e futbollit e zëvendësoi atë me kërkesë të Federatës së Futbollit të Emirateve të Bashkuara Arabe, duke caktuar një arbitër nga Singapori, i ndihmuar nga dy asistentë nga Malajzia.
Edhe pse FIFA shprehet qartë kundër ndërhyrjeve të politikës në futboll, këtë radhë ajo bëri një përjashtim, shkruan TCH.
“Vendimi u mor për arsye sportive, duke u bazuar edhe në situatën aktuale gjeopolitike”, lexohet në komunikatën e FIFA-s. Por shqetësimet për qeverinë e futbollit botëror nuk ndalen këtu. Botërori i vitit 2022, i parashikuar të zhvillohet në Katar është vërtet në rrezik, megjithatë Gianni Infantino është shprehur optimist për zgjidhjen e kësaj krize.
“Jam në kontakte të vazhdueshme me autoritetet më të larta të Katarit”, tha Infantino në një intervistë për median franceze. “Duhen edhe 5 vite deri në Botërorin e vitit 2022, e unë besoj se kjo do të jetë një kohë e mjaftueshme për të normalizuar gjendjen. Nëse futbolli është në gjendje që të japë një kontribut sado të vogël, që kjo të ndodhë, jam gati të ofroj ndihmën time”, shtoi presidenti i FIFA-s.
Mos i humb
-
Të pasigurt për Veselin
-
Vazhdon sot regjistrimi i deputetëve
-
Mustafa pret pjesëmarrësit në Olimpiadën e Matematikës
-
Shqipëria vendi i parafundit për cilësinë e infrastrukturës
-
12,000 qytetarë largohen nga bregdeti francez për shkak të zjarrit
-
Turqia blen sistemin raketor rus S-400
-
Sejdiu: S’e votojmë Haradinajn për kryeministër as Veselin për kryetar kuvendi
-
Ramush Haradinaj takohet me Labinot Tahirin (Foto)
-
Gratë e ISIS kërkojnë të kthehen në atdhe
als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn unk als_Latn